Ons polisie kort hul spesialiseenhede terug | Netwerk24
Ons polisie kort hul spesialiseenhede terug
Deur Vrystater 21 Julie 2021 05:06
Kom ons maak 'n lang storie kort, want om beskuldigings rond te slinger, gaan niks help nie. Dit is nie die onbeholpe optrede van die polisielede wat blameer moet word nie.
My inset is gegrond op 'n jare lange belangstelling in die werk van die polisie.
Die dag toe oudpres. Thabo Mbeki en Jackie Selebi regstellende aksie in die polisie begin het, was die skrif aan die muur.
Oornag het hulle alles verwoes deur alle gespesialiseerde eenhede te ontbind omrede dit glo te wit was.
Dink net hoe anders kon hierdie verskriklike gebeure wat ons nou sien, gewees het as ons nog hoogs opgeleide eenhede gehad het.
Die onluste- en skarebeheereenheid kon binne minute 'n situasie opsom en besluite neem. Die meeste van hulle het opleiding oorsee ontvang waar onluste gereeld voorkom. Sou korrupsie so handuit geruk het indien die Skerpioene en die bedrogtak nie ontbind is nie?